VS000802
Datum: 1993-10-02T01:00:00.000+01:00
datum_sodbe_i_stopnje: 1998-11-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 8266104 SIT
opombe: II Ips 13/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Študent 1. letnika fakultete.

## Škodni dogodek

Prometna nesreča.

## Poškodba

Zlom desne stegnenice, zlom zgornjih in spodnjih sramnih kosti obojestransko z veliko dislokacijo, udarnina trebuha in udarnina glave.

## Telesne bolečine

1395576 SIT Hude 14 dni, lahke 2 meseca, občasne lahke 4 mesece; sedaj in v bodoče trpi in bo trpel telesne bolečine pri vseh fizičnih obremenitvah in spremembah vremena.

#### Hospitalizacija

Več kot 1 mesec; 4 operacije (operacija desne stegnenice; operacija medenice; 2 operaciji zaradi odstranitve osteosintetskega materiala); zaradi nastanka maščobne embolije 1 teden na reanimacijskem oddelku; diagnosticiran je bil tudi zlom leve črevnice z dislokacijo odlomkov;

#### Ambulantno zdravljenje

Travmatološki in številni kontrolni pregledi.

#### Rehabilitacija

Fizioterapevtske vaje ambulantno in v zdravilišču.

#### Nevšečnosti med zdravljenjem

Preko so cevke dovajali zdravila in ga priključili na dihalni aparat. Po premestitvi z reanimacijskega oddelka so ga večkrat rentgensko slikali in opravili druge preiskave. Zaradi maščobne embolije je v začetku imel dvojno sliko. V času bivanja v bolnici je bil vezan na posteljo, Hoja z berglami 2 meseca.

## Strah

644112 SIT Hud primarni strah 2 dni, intenziven sekundarni strah 1 mesec, zmeren 2 meseca. Ob nesreči se je tako ustrašil, da je bil šokiran, ko pa so ga priključili na dihalni aparat, je mislil da umira.

## Zmanjšanje življenjske aktivnosti

5904360 SIT 40 do 45-odstotno ZŽA. Zaradi poškodbe je prišlo do deformacije tožnikovih medeničnih kosti in velikega premika senfizije zaradi večkratnih prelomov medenice, kar je povzročilo funkcionalne okvare desnega kolka in desne noge. Te se kažejo v zmerni nestabilnosti medenice in omejeni gibljivosti desnega kolka. Zato ni sposoben za dela stoje, na višini, v prisilni drži, ne za prenašanje bremen, pa tudi ne za športne aktivnosti. Opustiti je moral borilne športe, body-building, rekreativno igranje košarke, tenisa in hojo v planine. Maščobna embolija in udarec v glavo sta povzročila blažji psihoorganski sindrom, ki se kaže v težavah pri učenju, težje se koncentrira in je pogosto deprimiran. Posledice se kažejo na dveh organskih sistemih, na lokomotornem in na živčnem sistemu. Zaradi zadobljenih poškodb in njihovega zdravljenja je tožnik izgubil šolsko leto.

## Skaženost

322056 SIT Dve večji postoperativni brazgotini na desni stegnenici in v področju sinfize (13 cm in 11 cm), več manjših brazgotin zaradi opravljenih preiskav in zdravljenja in blažje šepanje.

---

ZOR člen 200, 203